മൂലവട്ടത്ത് ട്രെയിനില് നിന്നും വീണ് പത്തുവയസുകാരന് ദാരുണാന്ത്യം ട്രെയിനിന്റെ ബാത്ത് റൂമില് പോയ കുട്ടി കാല് വഴുതി വീഴുകയായിരുന്നുവെന്നു സംശയം രക്ഷാ പ്രവര്ത്തനം നടത്തിയത് നാട്ടുകാര് ഞെട്ടിക്കുന്ന സംഭവം ഇങ്ങനെ ! മൂലവട്ടത്ത് ട്രെയിനില് നിന്നും വീണ് പത്തുവയസുകാരന് മരിച്ചു . മലപ്പുറം മമ്ബാട് പുള്ളിപ്പാടം കുണ്ടന്തൊടിക സിദിഖിന്റെ മകന് മുഹമ്മദ് ഇഷാനാണ് ട്രെയിനില് നിന്ന് വീണു മരിച്ചത് . തിങ്കളാഴ്ച രാത്രി 12.30 ഓടെ മൂലവട്ടം റെയില്വേ മേല്പ്പാലത്തിന് സമീപമായിരുന്നു അപകടം. തിരുവനന്തപുരത്ത് വിവാഹ ചടങ്ങില് പങ്കെടുത്ത ശേഷം മടങ്ങുകയായിരുന്നു കുടുംബം. തിരുവനന്തപുരം നിലമ്ബൂര് രാജ്യറാണി എക്സ്പ്രസില് മലപ്പുറത്തേക്കായിരുന്നു മടക്കം . ഇതിനിടെ മൂലേടം മാടമ്ബുകാട് ഭാഗത്ത് വച്ച് ട്രെയിനിന്റെ ബാത്ത് റൂമില് പോയ കുട്ടി കാല് വഴുതി ട്രെയിനില് നിന്നും വീഴുകയായിരുന്നുവെന്നു സംശയിക്കുന്നു. കുട്ടി വീഴുന്നത് കണ്ട് ബന്ധുക്കള് ചങ്ങല വലിച്ചതോടെ മീറ്ററുകള് മാറിയാണ് ട്രെയിന് നിര്ത്തിയത്. ഒരു കുടുംബത്തിലെ 13 അംഗ സംഘം ട്രെയിനില് ഉണ്ടായിരുന്നു . ഇതിനിടെയാണ് അപകടം ഉണ്ടായത്. ഓടിക്കൂടിയ നാട്ടുകാര് ചേര്ന്ന് നടത്തിയ തിരച്ചിലില് പ്രദേശത്തെ കലുങ്കിനടിയില് നിന്നും മൃതദേഹം കണ്ടെത്തി. തുടര്ന്ന് പ്രദേശവാസിയുടെ വാഹനത്തില് മൃതദേഹം ജില്ലാ ആശുപത്രിയില് എത്തിച്ചു. മൃതദേഹം മെഡിക്കല് കോളേജ് ആശുപത്രിയില് പോസ്റ്റ്മോര്ട്ടത്തിന് ശേഷം ബന്ധുക്കള്ക്ക് വിട്ടു നല്കി. പിതാവ് സിദ്ദിഖ് , മാതാവ് ജസ്ന. സഹോദരി ഫാത്തിമ ലിയാന. രക്ഷാപ്രവര്ത്തനം നടത്തിയവര് പറയുന്നത് ഇങ്ങനെ റെയില്വേട്രാക്കിന് അരികിലായാണ് അശ്വിന് വിനോദിന്റെയും, സിജിന് ലാലിന്റെയും വീട്. രാത്രിയില് വീടിനു മുന്നില് നില്ക്കുമ്ബോഴാണ് അപ്രതീക്ഷിതമായി ട്രെയിന് നിര്ത്തിയത് കണ്ടത്. കുറച്ച് ആളുകള് ട്രെയിനില് നിന്നും പുറത്തിറങ്ങി ഓടുന്നതും കണ്ടു. ഇരുവരും ഓടിയെത്തിയപ്പോഴേയ്ക്കും പ്രദേശവാസിയായ വിജയനും മകനും സ്ഥലത്ത് എത്തി. തുടര്ന്ന് ഇവര് റെയില്വേ ട്രാക്കിലൂടെ മുന്നോട്ട് നടന്നപ്പോഴാണ് കുട്ടിയെയും കയ്യിലെടുത്ത് ബന്ധുക്കള് ട്രാക്കിലൂടെ നടന്ന് വരുന്നത് കണ്ടത്. ഇവര് കുട്ടിയെ കയ്യില് വാങ്ങിയ ശേഷം ഓടിയെത്തി. ഇവിടെ നിന്നും അയല്വാസിയുടെ കാറില് കുട്ടിയെയുമായി ജില്ലാ ജനറല് ആശുപത്രിയിലേയ്ക്കു കുതിക്കുകയായിരുന്നു. ആശുപത്രിയില് എത്തിച്ചപ്പോഴേയ്ക്കും കുട്ടിയുടെ മരണം സംഭവിച്ചിരുന്നുവെന്നും ഇവര് പറയുന്നു.